Diari Oficial de la Generalitat Valenciana


Sumari del DOGV 1512, del 27-03-1991 (1991/820697)

LLEI 5/1991, de la Generalitat Valenciana, de 22 de març, de la concessió d'un crèdit extraordinari en el pressupost vigent de la Generalitat Valenciana per atendre les despeses derivades de l'engegada de la Universitat Jaume I de Castelló.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1991/03/22/5/dof/vci/html**

### Dades del document

Número de DOGV
:   1512

Data del DOGV
:   27-03-1991

Secció del DOGV
:   DISPOSICIONS GENERALS

Número del document
:   1991/820697


Data del document
:   22-03-1991

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei 5/1991, de la Generalitat Valenciana, de 22 de març, de la concessió d'un crèdit extraordinari en el pressupost vigent de la Generalitat Valenciana per atendre les despeses derivades de l'engegada de la Universitat Jaume I de Castelló.  
Sia notori i manifest a tots els ciutadans que les Corts Valencianes han aprovat i d'acord amb el que estableixen la Constitució i l'Estatut d'Autonomia, en nom del Rei, promulgue la Llei següent:  
PREAMBUL  
La Llei Orgànica 11/1983, de 25 d'agost, de Reforma Universitària, estableix en l'article 54.3.ª) que les comunitats autònomes amb competència en la matèria fixaran anualment la subvenció global que correspondrà a les universitats.  
En compliment d'aquest mandat, les successives lleis de pressupostos de la Generalitat Valenciana fixen les subvencions que, per a cada exercici, corresponen a les universitats valencianes.  
La Universitat Jaume I de Castelló es crea, per la Llei 3/1991, de 19 de febrer, posterior a la Llei 7/1990, de 28 de desembre, de Pressupostos de la Generalitat Valenciana per a 1991, i, per tant, sense previsió econòmica en aquests.  
L'engegada de la nova Universitat requereix la corresponent financiació de les inversions noves i de les despeses per a dotar el funcionament d'aquestes últimes. La Llei de Creació de la Universitat va determinar, en la disposició transitòria tercera, la necessitat d'atendre les esmentades despeses a través de la corresponent Llei de Concessió de Crèdit extraordinari.  
En conseqüència, a causa de la inexistència de crèdits específics en els vigents pressupostos de la Generalitat Valenciana per a afrontar les despeses derivades de l?engegada de la Universitat Jaume I de Castelló, cal la concessió d'un crèdit extraordinari, de conformitat amb allò que preveu l'article 32.1 a) de la Llei 4/1984, de 13 de juny, d'Hisenda Pública de la Generalitat Valenciana.  
Article primer  
Es concedeix un crèdit extraordinari en el pressupost de despeses de la Generalitat Valenciana per a 1991, per un import de mil set-cents tretze milions vuit-centes cinquanta-sis mil cent catorze pessetes (9.306.220.750 PTA), que serà aplicat d?acord amb el detall següent:  
Aplicació Línia Import   
16.34.625.86 4 406/000/91 «Subvenció Extraordinària   
 Universitat Jaume I» 882.984.958  
86.15.390.26 7 702/000/91 «Subvenció Extraordinària   
 Universitat Jaume I» 184.701.100  
Els crèdits afectats pel crèdit extraordinari tindran el caràcter d'ampliables, i el detall de les actuacions per ell finançades es recull en l'annex d'aquesta llei.  
Article segon  
El crèdit extraordinari que es concedeix en l'article 1 serà finançat mitjançant el recurs a l'endeutament, segons com estableixen els articles 83 i següents de la Llei 4/1984, de 13 de juny, d'Hisenda Pública de la Generalitat Valenciana.  
No obstant el que disposa el paràgraf anterior, l?esmentat crèdit extraordinari podrà finançar-se amb càrrec al superàvit que, si n'hi ha, resultarà de la liquidació del pressupost de la Generalitat Valenciana de l?exercici de 1990.  
Així mateix, si escau, es finançarà mitjançant les transferències escaients amb càrrec, als crèdits del pressupost vigent destinat al personal docent i investigador de la Universitat de València que haja obtingut una plaga amb perfil de Castelló, o haja vist assignada la seua docència per part del departament a un centre de Castelló, i també del personal d'administració i serveis de l'actual Campus de la Universitat de València a Castelló de la Plana, sempre que, d?acord amb la legislació vigent, hagués optat per la corresponent incorporació voluntària a la Universitat Jaume I de Castelló.  
Per això el Govern Valencià serà l?òrgan competent per a determinar la reducció del recurs a l?endeutament que tals situacions comportarien.  
Article tercer  
Els crèdits destinats a financer les despeses de personal, exceptuats els càrrecs acadèmics, inclosos en la línia de subvenció 406/000/91 «Subvenció extraordinària Universitat Jaume I», pugen a 906.054.866 pessetes i han de quedar incorporats al pressupost amb efecte d?1 de juliol de 1991.  
Article quart  
El Govern Valencià haurà d'informar, amb periodicitat trimestral, i davant la Comissió d'Economia, Pressupostos i Hisenda de les Corts Valencianes, sobre l'aplicació detallada dels fons prevists en aquesta llei.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions necessàries per al desplegament i aplicació d'aquesta llei.  
Segona  
La present Llei entra en vigor l?endemà de la seua publicació en el Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als qual pertoque, observen i facen complir aquesta Llei.  
València, 22 de març de 1991.  
El President de la Generalitat Valenciana,   
JOAN LERMA I BLASCO  
ANNEX  
Relació d'actuacions per a finançar  
1. Despeses de personal (Cost a partir de 863.966.502 PTA  
 01.07.91. La valoració anual total arriba  
 a 6.571.798.276 PTA) 999.076.709 PTA  
2. Despeses de càrrecs acadèmics 96.474.718 PTA  
3. Despeses de béns i serveis .... 72.999.414 PTA  
4. Despeses d'equipament i remodelació. 051.019.652 FITA  
D'acord amb el detall següent:  
 1) Infrastructura bàsica investigació 063.686.372 PTA  
 2) Aules diverses .. 77.733.883 PTA  
 3), Despatxos . 9.300.000 PTA  
 4) Equipament informatiu ... 542.499.144 PTA  
 5) Equipament divers 96.708.935 PTA  
 6) Equipament remodelació de l'edifici de Penyeta Roja 127.882.057 PTA  
 7) Inversions projecte arquitectònic (Despeses projecte) .. 937.218.501 PTA  
 Total inversions .. 069.356.857 PTA  
 Total General 9.615.347.969 PTA


Còpia Permalink ELI